《和马先生雨中见过四叠前韵》
宋代·赵公豫

连朝风雨苦凄凄，邮得贤书到浙西。带屐冲泥叨饫液，贻来新咏又相携。

清霜落木初成绛，浅渚依鸿半作啼。偶合温家谐韵事，司农掌印有能妻。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。